เซี่ยงไฮ้คอมโพสิตปิดลบ 14.23 จุด เหตุวิตกเศรษฐกิจ
ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้อ่อนตัวลง เนื่องจากนักลงทุนยังคงกังวลเกี่ยวกับแนวโน้มการขยายตัวของเศรษฐกิจที่ชะลอตัวลง
27 ม.ค. 2559

ผู้สื่อข่าวรายงานว่า ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้อ่อนตัวลง เนื่องจากนักลงทุนยังคงกังวลเกี่ยวกับแนวโน้มการขยายตัวของเศรษฐกิจที่ชะลอตัวลง โดยสำนักข่าวซินหัวรายงานว่า ดัชนีเซี่ยงไฮ้คอมโพสิตอ่อนตัว 14.23 จุด หรือ 0.52% ปิดที่ 2,735.56 จุด
ทั้งนี้สำนักงานสถิติแห่งชาติของจีน (NBS) เปิดเผยในวันนี้ว่า ผลกำไรของบริษัทอุตสาหกรรมรายใหญ่ของจีนในเดือนธ.ค.หดตัวลง 4.7% เมื่อเทียบรายปี ซึ่งปรับตัวลงรุนแรงมากขึ้นหลังจากที่ลดลง 1.4% ในเดือนพ.ย. สำหรับตลอดปี 2558 ผลกำไรของบริษัทอุตสาหกรรมปรับตัวลง 2.3% จากปีก่อนหน้า มาอยู่ที่ราว 6.4 ล้านล้าน